Subject: Verston Grupp omandab energiataristu ettevõtte Smartecon
From: "Ragnar Kangro" <[email-masked]>
To: "RKIK Info" <[email-masked]>
Date: Thu, 28 May 2026 08:22:18 +0000

Tere!

Anname teada olulisest arengust Verstoni kasvustrateegias. Verston Group OÜ (edaspidi Verston Grupp) 

omandab 100%-lise osaluse energiataristu ettevõttes Smartecon OÜ. Tehingu tulemusena lisandub Verston Gruppi tugev energiatootmis- 

ja salvestuslahenduste kompetents ning laieneb meie võimekus osaleda suuremate energiataristu projektide elluviimisel nii Balti riikides kui ka teistel Euroopa turgudel.

Smartecon on 2012. aastal asutatud energiataristu ettevõte, mis tegeleb energiatootmis- ja salvestuslahenduste projekteerimise, ehitamise ja hooldusega. 

Ettevõte on ehitanud üle 1000 päikeseelektrijaama viies riigis ning pakub lahendusi alates tasuvusanalüüsist ja projekteerimisest 

kuni ehituse, võrguühenduste, testimise, seire ja hoolduseni. Smarteconi 2025. aasta müügitulu oli ligi 35 miljonit eurot.

Verston on viimastel aastatel osalenud mitmes taastuvenergia projektis eelkõige teede, platside ja muu füüsilise taristu rajajana. 

Smarteconi lisandumine võimaldab meil liikuda energiataristu väärtusahelas edasi ning ühendada Verstoni suuremahuliste taristuprojektide juhtimise, 

finantsvõimekuse ja ehitusliku teostusvõimekuse Smarteconi valdkondliku energia- ja salvestuslahenduste kompetentsiga.

Nõudlus kaasaegse energiataristu järele kasvab kiiresti. Riigid ja ettevõtted vajavad suuremat energiajulgeolekut, varustuskindlust ja kohaliku taastuvenergia tootmise võimekust. 

Samal ajal kasvab elektritarbimine ning investeeringud liiguvad üha enam taastuvenergia ja salvestuslahenduste suunas. Näeme selles valdkonnas pikaajalist kasvupotentsiaali 

ning võimalust pakkuda partneritele terviklikumaid lahendusi.

Smartecon jätkab pärast tehingu lõpuleviimist tegutsemist oma kaubamärgi all Verston Grupi eraldiseisva tütarettevõttena. Ettevõtte juhtimine, meeskond 

ja igapäevane töö jätkuvad sarnaselt tänasega ning integratsioon Verston Grupiga toimub järk-järgult. Meie olemasolevad koostöösuhted, projektid ja kohustused jätkuvad tavapäraselt.

Partnerluse vaates tähendab see samm eelkõige laiemat võimekust tulevikuprojektideks. Oleme valmis arutama koostöövõimalusi nii taastuvenergia tootmisalade, salvestuslahenduste, 

võrguühenduste, teede ja platside kui ka suuremate energiataristu tervikprojektide vaates.

Täname teid senise koostöö ja usalduse eest. Kõikidele küsimustele vastame meeleldi.

Lugupidamisega,

Ragnar Kangro

Juhatuse liige / Müügijuht

+372 5842 8436

www.verston.ee

 <http://www.verston.ee/>